ரீட்டா ரீட்டா

ரீட்டா ரீட்டா (Rita rita) என்பது தெற்காசியா முழுவதும் காணப்படும் ஒரு வகைக் கெளிறு மீன் ஆகும். இது ஆப்கானித்தான், வங்களாதேசம், இந்தியா, மியான்மர், நேபாளம் மற்றும் பாக்கித்தானில் பதிவு செய்யப்பட்டுள்ளது. இது 150 செமீ நீளம் வரை வளரக்கூடிய பெரிய அளவிலான மீன் ஆகும். இம்மீன் மனித நுகர்வுக்காக வணிக ரீதியாகப் பிடிக்கப்படுகிறது.

 வாழிடம் 
ரீ. ரீட்டா ஒரு மந்தமான, ஆறுகளின் அடிப்பகுதியில் வசிக்கும் கெளிறு மீன் ஆகும். ஆறுகள் மற்றும் முகத்துவாரங்களில் வசிக்கும் இம்மீன்கள், தூய்மையான தண்ணீரில் வாழ்வதை விடச் சேற்றை விரும்புகிறது.Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p. 

 உணவு 
ரீ. ரீட்டா என்பது ஓர் அனைத்துண்ணி வகையான மீன். இதன் உணவின் பெரும்பகுதி மெல்லுடலிகளைக் கொண்டுள்ளது. கூடுதலாக, இது சிறிய மீன்கள், ஓட்டுமீன்கள், பூச்சிகள் மற்றும் சிதைந்துபோன கரிமப் பொருட்களையும் உணவாகக் கொள்கிறது.Talwar, P.K. and A.G. Jhingran, 1991. Inland fishes of India and adjacent countries. Volume 2. A.A. Balkema, Rotterdam, i-xxii + 543-1158

 மேற்கோள்கள் 

பகுப்பு:இந்திய மீன்கள்
பகுப்பு:கெளிறு மீன்